[VIDEO] Pandangan Pertama “Heart of Stone” Yang Menampilkan Gal Gadot & Alia Bhatt
Netflix telah mendedahkan pandangan pertama filem thriller aksi pengintip yang akan datang Heart of Stone, yang dibintangi Gal Gadot (Wonder Woman; Justice League) sebagai ejen CIA bernama Rachel Stone. Netflix menaruh harapan yang tinggi untuk pelancaran pada 2023 ini, dan dijangka dapat mencetuskan francais yang memiliki nada yang sama dengan siri Mission: Impossible yang diterajui Tom cruise. Selain itu, perkhidmatan streaming turut mengambil beberapa bintang besar untuk terlibat dalam filem ini. Menyertai Gadot ialah bintang Bollywood Alia Bhatt, yang membuat debutnya di Hollywood sebagai ejen India bernama Keya Dhawan, dan pelakon sokongan yang terdiri daripada Jamie Dornan, Sophie Okonedo, Matthias Schweighöfer, Jing Lusi, Paul Ready, Jon Kortajarena, Matteo Cicconi, dan Angela Esposito. Tom Harper (The Aeronauts; Peaky Blinders) sebagai pengarah dari skrip yang ditulis oleh Greg Rucka dan Allison Schroeder. 